ΓΡΑΠΤΗ ΕΡΩΤΗΣΗ P-1483/02

υποβολή: Christopher Beazley (PPE-DE) προς την Επιτροπή

(23 Μαΐου 2002)

Θέμα: Διαθεσιμότητα συγκριτικών στοιχείων για τα εκπαιδευτικά συστήματα στην Ευρώπη

Στη γραπτή απάντησή της προς την ερώτηση E-1390/01(1) σχετικά με τη συγκριτική αξιολόγηση των εκπαιδευτικών συστημάτων, η Επιτροπή αναφέρει ότι στόχος της αξιολόγησης της ποιότητας είναι η αναγνώριση χώρων εντός των οποίων θα μπορούσαν να γίνουν συγκρίσεις μεταξύ χωρών ώστε να αναφανούν καλές πρακτικές, να ανταλλαγούν απόψεις και να καθοριστούν οι κύριες στοχευόμενες πολιτικές.

Η έκθεση της Επιτροπής σχετικά με την ποιότητα της εκπαίδευσης είναι το περισσότερο πρόσφατο έγγραφο που περιέχει συγκριτικά στοιχεία για τα εκπαιδευτικά συστήματα των κρατών μελών της ΕΕ. Παραδέχεται η Επιτροπή, ότι στο βαθμό που τα περιλαμβανόμενα στην έκθεση στοιχεία ανταποκρίνονται κυρίως στο 1997, προκειμένου να αναφανούν καλές πρακτικές και να καθοριστούν κύριες στοχευόμενες πολιτικές, είναι απαραίτητοι και άλλοι δείκτες·

Επίσης, θα παραδεχθεί η Επιτροπή ότι για τη χάραξη πολιτικής είναι εξόχως χρήσιμα τα στοιχεία που αφορούν την νεανική εγκληματικότητα και τα ποσοστά εγκατάλειψης του σχολείου στην ΕΕ· Είναι σε θέση η Επιτροπή να παράσχει τα στοιχεία αυτά·

(1) ΕΕ C 364 E της 20.12.2001, σελ. 98.

Απάντηση της κ. Reding εξ ονόματος της Επιτροπής

(17 Ιουνίου 2002)

Η Επιτροπή συμφωνεί ότι απαιτούνται περαιτέρω δείκτες για να καθοριστούν οι κυριότερες προκλήσεις σε θέματα πολιτικής για την εκπαίδευση και την επαγγελματική κατάρτιση. Πράγματι, το έργο που ξεκίνησε με την έκθεση για την ποιότητα της σχολικής εκπαίδευσης συνεχίζεται ύστερα από αίτημα τωνπουργών Παιδείας, έτσι ώστε να καθοριστούν ποιοτικοί δείκτες για τη διά βίου μάθηση. Η έκθεση θαποβληθεί στη διάσκεψη των ευρωπαίωνπουργών Παιδείας που θα πραγματοποιηθεί στη Μπρατισλάβα τον Ιούνιο του 2002.

Οι δείκτες, παράλληλα με την ανταλλαγή ορθών πρακτικών και την αξιολόγηση από ομοτίμους, αποτελούν βασικό στοιχείο της ανοικτής μεθόδου συντονισμού. Αυτό ισχύει ειδικότερα για το λεπτομερές πρόγραμμα εργασίας με το οποίο θα δοθεί συνέχεια στην έκθεση για τους συγκεκριμένους μελλοντικούς στόχους των συστημάτων εκπαίδευσης και κατάρτισης στην Ευρώπη, η οποία εγκρίθηκε τον Φεβρουάριο του 2002(1) από το Συμβούλιο καιποβλήθηκε στο εαρινό Ευρωπαϊκό Συμβούλιο του 2002. Θα διαμορφωθούν δείκτες για όλους τους στοχευόμενους τομείς όπου η χρήση δεικτών κρίνεται ως η αποδοτικότερη συγκριτική μέθοδος.

Αυτή τη στιγμή η Επιτροπή συγκροτεί μία μόνιμη επιτροπή για τη διαμόρφωση δεικτών και τη συγκριτική αξιολόγηση, η οποία θα αποτελείται από εκπροσώπους των κρατών μελών και τωνποψήφιων για ένταξη χωρών, και θα είναι επιφορτισμένη με την εποπτεία της όλης διαδικασίας.

Η Επιτροπή έχει επίγνωση του γεγονότος ότι παράλληλα θα είναι απαραίτητο να επεκταθεί η ποσότητα και η ποιότητα των διεθνώς συγκρίσιμων στατιστικών για την εκπαίδευση και την επαγγελματική κατάρτιση. Η ανάπτυξη της ανοικτής μεθόδου συντονισμού θα στηριχθεί σε τέτοιες βελτιώσεις.

Τέλος, δενπάρχουν ακόμα στοιχεία σε ευρωπαϊκή κλίμακα για την εγκληματικότητα των νέων, παρ'ότι ένας από τους διαρθρωτικούς δείκτες για την κοινωνική συνοχή καλύπτει τα άτομα που εγκαταλείπουν πρόωρα το σχολείο. Η Επιτροπή θεωρεί ότι στο μέλλον αξίζει σαφώς να διερευνηθούν τα ζητήματα που προτείνει ο κ. βουλευτής, μόλιςπάρξουν διαθέσιμα στοιχεία για τη νεανική εγκληματικότητα.

(1) ΕΕ C 58 της 5.3.2002.